Minister financií SR Michal Horváth odvolal Erika Ňarjaša z pozície člena predstavenstva národnej lotériovej spoločnosti Tipos. V piatok predpoludním o tom informoval tlačový odbor rezortu.
Ministerstvo financií predpokladá ukončenie výberového konania na členov predstavenstva v priebehu najbližších týždňov.
V januári tohto roka Aktuality.sk informovali, že podnikateľa a tanečníka vymenoval do predstavenstva Tiposu niekdajší minister financií Igor Matovič len deň pred svojím oficiálnym koncom na čele rezortu.
Ňarjaš v minulosti tancoval televíznej show Let's Dance. Svoje pôsobenie v Tipose obhajoval tým, že už viac ako desať rokov pôsobí aj vo finančnom sektore, viedol globálnu online banku aj investičný fond.
Netajil sa tiež ambíciou, že by sa raz chcel stať štátnym tajomníkom ministerstva financií.